Нантюа
Нантюа̀ () е град във Франция.

География 
Град Нантюа се намира в департамент Ен в Източна Франция. Разположен е в тясната и стръмна долина на езерото Лак дьо Нантюа на около 40 км от границата с Швейцария. Най-близкият голям град до Нантюа (на около 60 км на изток) е швейцарския Женева до, който има магистрален път. Разстоянието до главния град на департамента Бург ан Брес в западна посока е около 20 км. Западната част на града е разположена по източния бряг на езерото Лак дьо Нантюа. Има жп гара. Население 3693 жители от преброяването през 2006 г.

История 
Градът е основан през 671 г.

Архитектура 
Архитектурата на града е съчетание от жилищни сгради, строени през 19. и 20. век, и съвременно строителство, включващо игрищата за ръгби, моста на автомагистралата Женева – Лион и малки кокетни жилищни блокове. Мостът на автомагистралата е разположен над източната част на града като го пресича под ъгъл от 90 градуса. От моста се открива красив панорамен изглед към града и езерото Лак дьо Нантюа.

Икономика 
Основен отрасъл в икономиката на Нантюа е туризмът.

Спорт 
Най-популярният спорт в града е ръгби. На добре оборудваната база през цялата година в Нантюа се провеждат турнири по ръгби от различен ранг.

Личности, родени в Нантюа 
 Жан-Ноел Дюзе (р. 1948), френски футболист
 Давид Елбюик (р. 1979), френски футболист
 Бернар Жербу (р. 1949), френски архитект
 Жан Луи Обер (р. 1955), френски композитор

Личности, свързани с Нантюа 
 Бонифас дьо Савоа (1217-1270), френски духовник, игумен в Нантюа от 1232 до 1253 г.

Външни препратки 
 Официален уебсайт на град Нантюа
 Туристически сайт за Нантюа на френски и английски
 Официален сайт за ръгби на l'US Nantua-Port Rugby du Haut-Bugey

Градове в Оверн-Рона-Алпи